stanford-oval/wikipedia huggingface dataset:
Isomalabarinmedestäjä

| Isomalabarinmedestäjä |
| --- | --- |
 Isomalabarinmedestäjäkoiras.
Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Medestäjät Nectariniidae
Suku::  Kaunomedestäjät Cinnyris
Laji::  lotenius
Kaksiosainen nimi
 Cinnyris lotenius  (Linnaeus, 1766) 
Synonyymit
 Nectarinia lotenia 
Infobox OKNimi-testi OKIUCN-testi OK: 
Isomalabarinmedestäjä (Cinnyris lotenius) on medestäjien heimoon kuuluva varpuslintu.
Isomalabarinmedestäjänaaras.
Levinneisyys

Isomalabarinmedestäjää tavataan Intiassa ja Sri Lankassa. Lajin on kuvattu olevan pääasiassa yleinen, ja sen kannankehitys on vakaa. Se on luokiteltu elinvoimaiseksi.
Aiheesta muualla

Kuvia tai muita tiedostoja aiheesta Isomalabarinmedestäjä Wikimedia Commonsissa
| Taksonitunnisteet |
| --- | --- |
Cinnyris lotenius:  Wikidata: Q3595570  Wikispecies: Cinnyris lotenius  Avibase: 2088177F7573E8E5  BirdLife: 22717862  BOW: lobsun2  CoL: 5YV5D  eBird: lobsun2  GBIF: 7340540  iNaturalist: 145203  ITIS: 916471  IUCN: 22717862  NCBI: 2761170  Open Tree of Life: 3597645  Xeno-canto: Cinnyris-lotenius 
Certhia lotenia:  Wikidata: Q47456363  GBIF: 8732715
Jouhipurppuramedestäjä

| Jouhipurppuramedestäjä |
| --- | --- |
 Jouhipurppuramedestäjäkoiras.
Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Medestäjät Nectariniidae
Suku::  Medestäjät Nectarinia
Laji::  purpureiventris
Kaksiosainen nimi
 Nectarinia purpureiventris  (Reichenow, 1893) 
Katso myös
   Jouhipurppuramedestäjä Wikispeciesissä   Jouhipurppuramedestäjä Commonsissa 
Infobox OKNimi-testi OKIUCN-testi OK: 
Jouhipurppuramedestäjä (Nectarinia purpureiventris) on medestäjien heimoon kuuluva varpuslintu.
Levinneisyys

Jouhipurppuramedestäjää tavataan Burundissa, Kongon demokraattisessa tasavallassa, Ruandassa ja Ugandassa. Lajia on kuvattu yleiseksi, mutta sen kannankehitys on laskeva. Sen ei kuitenkaan uskota olevan vaarassa, ja se on luokiteltu elinvoimaiseksi.
Jaavanmedestäjä

| Jaavanmedestäjä |
| --- | --- |
 Jaavanmedestäjäkoiras.
Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Medestäjät Nectariniidae
Suku::  Punamedestäjät Aethopyga
Laji::  eximia
Kaksiosainen nimi
 Aethopyga eximia  (Horsfield, 1821) 
Katso myös
   Jaavanmedestäjä Wikispeciesissä   Jaavanmedestäjä Commonsissa 
Infobox OKNimi-testi OKIUCN-testi OK: 
Jaavanmedestäjä (Aethopyga eximia) on medestäjien heimoon kuuluva varpuslintu.
Levinneisyys

Jaavanmedestäjää tavataan Indonesiassa Jaavan saarella. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.
Shiro Amano

| Shiro Amano> 天野シロ.Henkilötiedot |
| --- | --- |
Syntynyt: 4. tammikuuta 1976 (ikä 48)
Kansalaisuus:   Japani
Ammatti:  mangaka
Aiheesta muualla
amanosiro.weblogs.jp
Shiro Amano (jap. 天野シロ, Amano Shiro, s. 4. tammikuuta 1976) on japanilainen mangaka ja hahmosuunnittelija. Shiro on vastannut Square Enixin julkaisemien toimintaroolipelien sarjakuvasovituksista, joihin kuuluvat muun muassa Seiken densetsu: Legend of Mana ja Kingdom Hearts. Amano on myös kuvittanut Kingdom Heartsiin perustuvia romaaneja.
Amano on suunnitellut hahmoja Itadaki Street -sarjan peleihin, esimerkkinä Itadaki Street DS. Hän toimi myös yhtenä kolikkopelin Lord of Vermilion taiteilijoista.
Aiheesta muualla

Shiro Amano   Anime News Networkissa (englanniksi)
Shiro Amanon blogi (japaniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja  Ranska  BnF data  Katalonia  Yhdysvallat  Japani 
Muut:  Europeana
Rivivahvuus

Suomalaisia varusmiehiä antamassa sotilasvalaansa.
Rivivahvuus on Suomen puolustusvoimissa se määrä sotilaita, joka voidaan kirjavahvuudesta käskeä kulloinkin palvelukseen. Rivivahvuus saadaan, kun kirjavahvuudesta vähennetään komennuksilla olevat, sairaalassa olevat, palvelusvapailla, kuten viikonloppuvapaalla tai lomilla olevat sekä palveluksesta osittain tai kokonaan vapautetut:
VMTL - vapautus marssi-, taistelu- ja liikuntakoulutuksesta (sallii luokkaopetuksen ja opetuksen seuraamisen ulkona, perustuu lähinnä hiertymiin, murtumiin jne.), puhekielessä vemppa.
VUP - vapautettu ulkopalveluksesta (liittyy lähinnä kuumepotilaisiin, jotka eivät voi olla ulkona, käytännössä VU sisältää myös VMTL:n osalta liikuntakoulutuksen sisätiloissa), puhekielessä vuppi
VP - vapautettu palveluksesta. (Nämä on yleensä otettu varuskuntasairaalaan eikä pidetty lainkaan perusyksikössä terveiden palvelustovereiden kanssa.), puhekielssä vee-pee
KP - kelpaa palvelukseen.  (Ei myönnetty minkäänlaisia palvelushelpotuksia, vaan katsotaan täysin terveeksi muiden tapaan)., puhekielessä keppiä
AIH - aiheeton. (Voi muodostaa kurinpito-ojennuksen syyn, koska asianomaisen uskotaan välttävän palvelusta.)
Pitkä marssi

Pitkän marssin pääasiallinen reitti
Pitkä marssi (kiin.: 長征; pinyin: Chángzhēng) oli Kiinan kommunistien vetäytyminen taisteluista Kuomintangia vastaan Shaanxiin. Siitä on muodostunut osa Kiinan kommunistipuolueen ja sitä kautta koko kansantasavallan alkuperämyyttiä.
Pituus

Marssin pituudeksi ilmoitetaan usein noin 10 000 km. Tätä on sittemmin alettu pitää lyhyempänä: noin 6000 km.
Mao Zedongin mukaan marssin pituus oli noin 12 500 km.
Tausta

Kiinan keisarikunnan romahdettua vuonna 1912 Kiinan kaksi suurinta puoluetta olivat kommunistinen ja nationalistinen puolue (kuomintang). Nämä ajautuivat sisällissotaan vuonna 1927, kun nationalistien johtaja Tšiang Kai-šek määräsi tuhansia kommunisteja teloitettavaksi Shanghaissa. Nationalisteilla oli myös materiaalinen ylivoima.
Vuonna 1934 kommunisteilla oli vahva tukikohta Jiangxissa, joka oli teollisuuslaitoksineen kommunistien vahvinta tukialuetta. Tšiang Kai-šekin kansallinen vallankumousarmeija kuitenkin piiritti koko Jiangxin pyrkimyksenään näännyttää kommunistit. Kommunistien armeija päätti vetäytymisen olevan tuhoa parempi vaihtoehto.
Tapahtumien kulku

Marssi lähti liikkeelle Jiangxin ja Fujianin maakuntien rajalta lokakuussa 1934, kun kommunistiarmeijan 86 000 sotilaan vahvuinen osasto puski nationalistien linjan läpi. Kommunistien armeijaa johti tuolloin Zhu De ja puoluetoimintaa Zhou Enlai. Marssin alkutaival ei sujunut hyvin johtuen mm. nationalistien ilmavoimien jatkuvasta pommituksesta. Kommunistien saapuessa Guizhouhun tammikuussa 1935 puolue piti puoluekokouksen, jossa Mao nousi puolueen johtoon. Mao oli marssin alussa saanut alennuksen ja lisäksi hän oli malarian takia niin kipeä, että häntä kannettiin marssin ensimmäiset kaksi viikkoa. Maon vaimo He Zizhen synnytti parin tyttären marssin aikana, mutta antoi tytön adoptoitavaksi.
Koko marssin ajan kommunistit ja nationalistit ottivat yhteen paikka paikoin. Kommunistit turvautuivat suurimmaksi osin sissitaktiikoihin johtuen nationalistien paremmasta varustautumisesta.
Koska marssi kulki vuoristoisen maaseudun poikki, marssi suoritettiin jalan. Tämä toimi myös kommunistien eduksi, joille syrjäseutu osoittautui turvapaikaksi ja mahdollisuudeksi kasvattaa kannattajakuntaansa. Matkan aikana kommunistit perustivat myös Kiinan neuvostotasavallan.
Kesäkuussa 1935 Maon johtama osasto lyöttäytyi yhteen Zhang Guotaon johtaman osaston kanssa Sichuanin ja Shaanxin rajalla. Maon ja Zhangin välille syntyi valtataistelu ja Mao jatkoi Shaanxin pohjoisosiin, jonne hän saapui lokakuussa 1935. Vain 8000 henkilöä pääsi tänne saakka Maon johdolla. Osa oli jäänyt matkan varrelle houkuttelemaan puolueelle uusia jäseniä, mutta suurin osa oli kuollut matkan aikana tauteihin, nälkään ja taisteluihin. Kommunistit pyrkivät rekrytoimaan paikallisia marssinsa varrelta mm. kiristämällä ja kidnappaamalla.
Shaanxista kommunistit jatkoivat taistelua viisitoista vuotta. Japanin hyökättyä Kiinaan kommunistit liittoutuivat väliaikaisesti kuomintangin kanssa japanilaisia vastaan. Mao oli kuitenkin suuren marssin aikana onnistunut lujittamaan kommunistien otetta kaupunkien ulkopuolella, minkä johdosta hänellä oli mahdollisuudet lyödä kuomintang sisällissodan jatkuessa. Tämän jälkeen nationalistien oli pakko vetäytyä Taiwanin saarelle vuonna 1949.
Merkitys

Marssin myötä Maosta tuli kommunistisen puolueen kiistaton johtaja. Maon myös kerrotaan kuvailleen pitkää marssia manifestoksi ja tapahtumaksi, joka siivitti kommunistien voittoa ja johti nationalistien tappioon. Marssista tuli kommunistien keskuudessa myytti, jonka mukaan Mao pelasti kommunistiarmeijan totaaliselta tuholta. Sen sijaan nationalistien keskuudessa pitkä marssi oli barbaareihin verrattavien kommunistien rynnäkkö vuorilta.
Mao julisti Kiinan kansantasavallan perustetuksi 1. lokakuuta 1949.
Nykyään marssireitin varrella järjestetään esim. retriittejä ja leirejä, joissa osallistujat tutustuvat pitkään marssiin liittyviin nähtävyyksiin ja osallistuvat ideologiseen koulutukseen osana kommunistipuolueen alulle panemaa isänmaallista koulutusta.
Aiheesta muualla

Wikimedia Commonsissa on kuvia tai muita tiedostoja aiheesta .
Suokas, Janne: Pitkä marssi - Kiinan kansallinen myytti Radio86.fi.  26.3.2009. Arkistoitu 24.5.2012. Viitattu 15.10.2018.
chronoshistory: Mao - Long March to Power Youtube.  27.12.2013. Viitattu 15.10.2018 (englanniksi). Video.
Long March  History.com .  16.12.2009 . Viitattu 15.10.2018 (englanniksi).
Cavendish, Richard    : The Long March     History Today    .  10.10.2010    . Arkistoitu 15.10.2018  . Viitattu 15.10.2018 (englanniksi)   .
Kucha, Glenn & Llewellyn, Jennifer : The Long March  Alpha History .  12.10.2018 . Viitattu 15.10.2018 (englanniksi).
Kommunistijohtaja puhuttelee Pitkältä marssilta selviytyneitä 1930-luvulla.
Inyon piirikunta

Inyon piirikunta (engl. Inyo County) on Yhdysvaltojen Kalifornian osavaltiossa sijaitseva piirikunta. Sen väkiluku oli 19 016 vuonna 2020 ja sen pinta-ala on 26 490 neliökilometriä. Piirikunnan hallintokeskus on Independence. Suurin kaupunki on Bishop.
Väestö

Piirikunnan asukkaista 64 prosenttia on valkoisia, 21,1 prosenttia latinalaisamerikkalaisia ja 10,7 prosenttia intiaaneja. 14,2 prosenttia puhuu muita kieliä kuin englantia. 94,6 prosenttia asukkaista on Yhdysvaltain kansalaisia. Piirikunnan väestön keski-ikä on 45,4 vuotta.
Kuvia piirikunnasta

Bishopin keskustaa.
Kukkia Kuolemanlaaksossa harvinaisen sateen jälkeen.
Piirikunnan oikeustalo.
Aiheesta muualla

Kuvia tai muita tiedostoja aiheesta Inyon piirikunta Wikimedia Commonsissa
Siaosi Sovaleni

| Siaosi Sovaleni |
| --- | --- |
 Sovaleni vuonna 2022.
Tongan pääministeri
 27. joulukuuta 2021–  
Edeltäjä:  Pōhiva Tuʻiʻonetoa
Henkilötiedot
Syntynyt: 28. helmikuuta 1970 (ikä 54)
Ammatti:  poliitikko
Tiedot
Koulutus:  Aucklandin yliopisto Oxfordin yliopisto Etelä-Tyynenmeren yliopisto
Siaosi Sovaleni (s. 28. helmikuuta 1970) on ollut Tongan pääministeri joulukuusta 2021. Hän johtaa myös opetus-, poliisi- ja puolustusministeriöitä. Sovaleni on opiskellut tietojenkäsittelyä Aucklandin yliopistossa ja Oxfordin yliopistossa sekä liiketoimintajohtamista Etelä-Tyynenmeren yliopistossa. Hänet valittiin Tongan parlamenttiin ensimmäisen kerran vuonna 2014.
Aiheesta muualla

Kuvia tai muita tiedostoja aiheesta Siaosi Sovaleni Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Pōhiva Tuʻiʻonetoa | Tongan pääministeri 2021– | Seuraaja: nykyinen |
Shankar (elokuvaohjaaja)

| Shankar |
| --- | --- |
 Shankar vuonna 2011.
Henkilötiedot
Syntynyt: 17. elokuuta 1963 (ikä 61) Kumbakonam, Tamil Nadu, Intia
Ammatti:  Elokuvaohjaaja Elokuvatuottaja Elokuvakäsikirjoittaja
Ohjaaja
Aktiivisena:  1993–
Aiheesta muualla
Viralliset kotisivut
IMDb 
Shankar Shanmugam (tamiliksi ஷங்கர் சண்முகம், Ṣaṅkar Caṇmukam; s. 17. elokuuta 1963 Kumbakonam, Tamil Nadu, Intia) on intialainen elokuvaohjaaja, -tuottaja ja -käsikirjoittaja, joka työskentelee tamilinkielisessä elokuvateollisuudessa.
Ura

Shankarin ensimmäinen ohjaus oli vuonna 1993 ilmestynyt Gentleman, jolla hän voitti heti vuoden parhaan tamilinkielisen ohjaajan Filmfare Awards South- ja Tamil Nadu State Film Awards -palkinnot. Seuraavana vuonna elokuvasta ilmestyi Geetha Artsin tuottama hindinkielinen uudelleenfilmatisointi The Gentleman, jonka pääosassa nähtiin teluguelokuvan megatähti Chiranjeevi. Shankar sai samat palkinnot vielä kahdesti uudestaan, vuoden 1994 romanttisella komedialla Kadhalan ja vuoden 2005 psykologisella trillerillä Anniyan. Lisäksi Shankarin tuottama vuonna 2006 ilmestynyt elokuva Veyil voitti vuoden parhaan tamilinkielisen elokuvan National Film Award- ja Filmfare Awards South -palkinnot. Shankarin ohjaama vuonna 2007 ilmestynyt poliittinen trilleri Sivaji, jonka pääosassa näytteli Rajinikanth, teki koko Intian laajuisia lipunmyyntiennätyksiä. Vuoden 2010 tieteiselokuva, niin ikään Rajinikanthin näyttelemä Endhiran oli ilmestyessään koko Intian kallein elokuva ja se menestyi myös Intian ulkopuolella.
Filmografia > Ohjaajana

| Vuosi | Elokuva | Kieli | Muuta |
| --- | --- | --- | --- |
| 1993 | Gentleman | tamili | Parhaan tamilinkielisen ohjaajan Filmfare Awards South -palkinto Parhaan ohjaajan Tamil Nadu State Film Awards -palkinto |
| 1994 | Kadhalan | tamili | Parhaan tamilinkielisen ohjaajan Filmfare Awards South -palkinto Parhaan ohjaajan Tamil Nadu State Film Awards -palkinto |
| 1996 | Indian | tamili |  |
| 1998 | Jeans | tamili |  |
| 1999 | Mudhalvan | tamili |  |
| 2001 | Nayak | hindi | Elokuvan Mudhalvan hindinkielinen uudelleenfilmatisointi |
| 2003 | Boys | tamili |  |
| 2005 | Anniyan | tamili | Parhaan tamilinkielisen ohjaajan Filmfare Awards South -palkinto Parhaan ohjaajan Tamil Nadu State Film Award -palkinto |
| 2007 | Sivaji | tamili |  |
| 2010 | Enthiran | tamili | Suosikkiohjaajan Vijay Awards -palkinto |
| 2012 | Nanban | tamili | Elokuvan 3 Idiots tamilinkielinen uudelleenfilmatisointi |
| 2014 | I | tamili |  |
| 2018 | 2.0 | tamili |  |
| 2024 | Indian 2 | tamili |  |
Aiheesta muualla

Shankar (elokuvaohjaaja) Internet Movie Databasessa. (englanniksi)
Shankarin kotisivu verkossa (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Yhdysvallat  Alankomaat 
Taiteenala:  MusicBrainz 
Henkilöt:  Trove
Akiapolaau

| Akiapolaau |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Nukupuut Hemignathus
Laji::  wilsoni
Kaksiosainen nimi
 Hemignathus wilsoni  (Rothschild, 1893) 
Synonyymit
 Hemignathus munroi 

Katso myös
   Akiapolaau Wikispeciesissä   Akiapolaau Commonsissa 
Infobox OKNimi-testi OKIUCN-testi OK: 
Akiapolaau (Hemignathus wilsoni) on peippojen heimoon kuuluva varpuslintu.
Akiapolaaukoiras on päästään ja selästään vihreä ja vatsastaan keltainen. Naaras on vihreämpi. Nokka on kookas ja koukkupäinen. Lajin elinympäristöä ovat kosteat vuoristometsät. Akiapolaaun ravintoa ovat hyönteisten toukat.
Levinneisyys

Akiapolaauta tavataan Havaijisaariin kuuluvalla Havaijin saarella. Vuosien 1990–1995 tutkimuksissa lajin populaatioksi arvioitiin 1 163 yksilöä. Laji on luokiteltu erittäin uhanalaiseksi, koska sen levinneisyysalue on hyvin pieni ja sen populaatio on pienenemässä. Lajia uhkaavat erityisesti vieraslajit.
Seven Dials

| Seven Dials |
| --- | --- |
 Monumentti Seven Dialsin keskipisteessä.
Kaupunki:  Lontoo
Muodollinen kreivikunta:  Suur-Lontoo
Lontoon kaupunkipiiri:  Camden
Kaupunginosa:  Covent Garden
Koordinaatit:  51°30′50″N, 0°07′37″W
Lähialueet:  Covent Garden, Soho
 fiSeven Dials 
Seven Dials on Lontoon Camdenin kaupunkipiiriin kuuluva alue, joka sijaitsee Covent Gardenin luoteiskolkassa, lähellä Sohoa. Se muodostuu seitsemästä pikkukadusta ja niiden väliin jäävistä kolmion muotoisista kortteleista. Alue on saanut nimensä sen keskipisteessä kohoavasta pylväästä, jonka nokassa on kuusi aurinkokelloa (engl. sundial) – pylväs itse toimii seitsemäntenä aurinkokellona. Nimellä ’Seven Dials’ viitataankin usein pelkästään tähän kadunristeykseen tai sen keskellä kohoavaan monumenttiin.
Nykyään Seven Dials on suosittua ostos- ja ravintola-aluetta, mutta 1700- ja 1800-luvuilla se oli yksi Lontoon pahamaineisimmista slummeista. Salaperäisinä pidetyt aurinkokellot ja kaupunginosan tähdenmuotoinen asemakaava ovat houkutelleet sinne jo pitkään uskomuslääkintään, okkultismiin ja astrologiaan perehtyneitä yrittäjiä.
Historia

Parlamentaarikko Thomas Neale suunnitteli Seven Dialsin nykyisen asemakaavan vuoden 1693 paikkeilla lunastettuaan alueen tontit itselleen. Paikalla oli ollut keskiajalla leprasairaala, ja se tunnettiin nimillä Marshland ja Cock and Pye Fields paikallisen pubin mukaan. Suunnittelemalla alueen katuverkosta säteittäisen Neale sai mahdutettua sinne enemmän taloja. Hän palkkasi kivenhakkaaja Edward Piercen tekemään alueen keskipisteeseen pylvään, jonka huipulle tuli kuusi aurinkokelloa.
Neale toivoi, että Seven Dialsista tulisi yhtä suosittu asuinalue kuin läheisestä Covent Gardenin piazzasta, mutta hänen suunnitelmansa epäonnistui täysin: alue slummiutui 1700-luvulla ja tunnettiin ginikapakoistaan. Jossain vaiheessa sen keskellä olevan kadunristeyksen joka kulmassa oli pubi. Öisin tarvittiin jopa 39 yövahtia ylläpitämään järjestystä kaduilla. Kaupunginosan eteläosaa hallitsi Woodyardin olutpanimo, ja sen muissa osissa työskenteli rautakauppiaita, puuseppiä, olkihatuntekijöitä, peruukintekijöitä, teurastajia, kelloseppiä ja kirjakauppiaita. Siellä toimi myös useita kirjapainoja, jotka olivat erikoistuneet julkaisemaan balladeja ja poliittisia pamfletteja.
1800-luvun alussa Seven Dialsissa rehotti katuväkivalta ja sitä pidettiin yhtenä Lontoon pahamaineisimmista alueista. Aurinkokelloja kannatteleva pylväs oli purettu jo vuonna 1773, koska sen ympäristössä maleksi rikollisia – yleinen uskomus, että kultakätköä etsivä väkijoukko olisi kaatanut pylvään, ei pidä paikkaansa. 1800-luvulla kaupunginosan halpoihin vuokrataloihin muutti paljon irlantilaisia siirtolaisia.
Woodyardin olutpanimo muutti pois alueelta 1905 ja siltä vapautuneet tilat muutettiin Covent Gardenin hedelmä- ja vihannestorin varastoiksi. Vihannestorin muutettua pois Covent Gardenista 1974 myös Sevent Dialsin alueelta vapautui paljon kiinteistöjä muuhun käyttöön. Samana vuonna kaupunginosa julistettiin kulttuurihistoriallisesti merkittäväksi.
Aurinkokellot

Alkuperäinen monumentti purettiin 1773, mutta sen tilalle pystytettiin jäljennös 1989. Arkkitehti teki aidonkokoisen paperikaavion uudesta monumentista British Museumista löytyneiden alkuperäispiirustusten perusteella. Pylvään perustuksia varten juntattiin maahan kolme yli 18 metrin korkuista betonipaalua, ja kolme kivenhakkaajaa veisti portlandkivestä käsityönä 12 metriä korkean doorilaisen pylvään. Taiteilija Caroline Webb suunnitteli, kaiversi ja koristeli lehtikullalla tonnin painoisen lakikiven kuusi aurinkokelloa.
Lakikivi täytyi asettaa pylvään huipulle täsmälleen oikeaan asentoon, jotta aurinkokellot näyttäisivät ajan oikein. Kolme päivää kestäneen hienosäädön jälkeen kellot saatiin toimimaan kymmenen sekunnin tarkkuudella. Vihkimisjuhlassa 29. kesäkuuta 1989 monumentin paljasti Alankomaiden kuningatar Beatrix, sillä kyseisenä vuonna tuli kuluneeksi 300 vuotta hollantilaissyntyisen Vilhelm III Oranialaisen noususta Englannin valtaistuimelle.
Kuuluisia asukkaita

The Beatlesin managerilla Brian Epsteinilla oli toimisto Monmouth Street 13:n toisessa kerroksessa. Paikalla on muistolaatta, jonka paljasti laulaja Cilla Black syyskuussa 2010.
Komediaryhmä Monty Pythonilla oli animaatio-, leikkaus- ja äänitysstudio Neal’s Yardin laidalla vuosina 1976–1987.
Aiheesta muualla

Kuvia tai muita tiedostoja aiheesta Seven Dials Wikimedia Commonsissa
1800-luvulla Seven Dialsin korttelit olivat slummeja.
Neal’s Yardin ympäristössä on paljon pieniä ruokakauppoja ja kahviloita.
Lähikuva aurinkokelloista.
2,4-lutidiini

| 2,4-lutidiini |
| --- | --- |

Tunnisteet
IUPAC-nimi:  2,4-dimetyylipyridiini
CAS-numero:  108-47-4
PubChem CID:  7936
SMILES:  CC1=CC(=NC=C1)C
Ominaisuudet
Molekyylikaava:  C7H9N
Moolimassa:  107,152 g/mol
Sulamispiste:  -64 °C
Kiehumispiste:  158,7 °C
Tiheys:  0,932 g/cm3
Liukoisuus veteen:  259 g/l (25 °C)
2,4-lutidiini (C7H9N) eli 2,4-dimetyylipyridiini on pyridiinijohdannaisiin kuuluva aromaattinen orgaaninen yhdiste. Yhdistettä voidaan käyttää orgaanisen kemian synteeseissä.
Ominaisuudet, valmistus ja käyttö

Huoneenlämpötilassa 2,4-lutidiini on väritöntä tai kellertävää nestettä. Yhdiste liukenee veteen ja liukenee myös etanoliin ja dietyylieetteriin. Aine on heikko emäs ja sen pKa-arvo on 6,63. 2,4-lutidiinin 2- ja 4-asemissa olevien metyyliryhmien metyyliryhmän protonit ovat poikkeuksellisen happamia ja äärimmäisen voimakas emäs kykenee ottamaan protonin vastaan. Emäksen valinnalla voidaan vaikuttaa luovuttaako protonin 2- vai 4-asemassa oleva metyyliryhmä vai molemmat.
2,4-lutidiinia esiintyy kivihiilitervassa, josta sitä eristetään tislaamalla.
2,4-lutidiinista valmistetaan muun muassa lutidiinihappoa, lääkeaineita, väriaineita ja hyönteismyrkkyjä.
Eadie–Hofstee-yhtälö

Eadie–Hofstee-yhtälö on entsyymikinetiikassa käytetty yhtälö, jota voidaan pitää Michaelis–Menten-yhtälön linearisoituna muotona. Yhtälön ovat kehittäneet G. S. Eadie ja B. H. J. Hofstee. Eadie–Hofstee-yhtälöä käytetään määrittämään entsyymikatalysoidun reaktion Michaelis-vakion KM ja reaktion maksiminopeuden vmax-arvoa kokeellisesti.
Eadie–Hofstee-yhtälö voidaan johtaa Michaelis–Menten-yhtälöstä, joka on muotoa
Yhtälö käännetään, jolloin se saadaan muotoon
Kun v/S esitetään v:n funktiona, saadaan suora, jonka kulmakerroin on Michaelis-vakion vastaluku ja oordinaatan leikkauskohta on Vmax. Eadie–Hofstee-yhtälö yhtälön etuna toiseen yleisesti käytettyyn entsyymikinettikan linearisointimalliin Lineweaver–Burk-yhtälöön verrattuna on, se että mittauspisteet tyypillisesti osuvat tasaisemmille välelille, eikä kuvaaja ole kaksoiskäänteiskuvaaja. Tällöin tulokset eivät ole yhtä herkkiä mittausvirheille, kuin käytettäessä linearisointimallina Lineweaver–Burk-yhtälö. Eadie–Hofstee-yhtälön käytön huonona puolena on se, että akselit eivät ole riippumattomia toisistaan vaan molemmissa on reaktionopeus v. Tämän vuoksi usein linearisointimallina käytetään Hanes–Woolf-yhtälöä tai tioetokoneilla laskettaessa epälineaarisia malleja.
Altenburger Land

Altenburger Landin piirikunta (saks. Landkreis Altenburger Land) on piirikunta Saksan Thüringenin osavaltiossa. Piirikunta on saanut nimensä samannimisen alueen mukaan. Ainoa Thüringenin piirikunta, johon Altenburger Land rajoittuu, on Greizin piirikunta lännessä; luoteessa piirikunta rajoittuu Saksi-Anhaltin Burgenlandkreisiin sekä Saksin Leipzigin, Mittelsachsenin ja Zwickaun piirikuntiin. Paikallishallinnollisesti piirikunta kuuluu Itä-Thüringenin suunnittelualueeseen ja on osa Planungsgemeinschaft Ostthüringeniä.
Altenburger Landin pinta-ala on 569,41 neliökilometriä ja väkiluku 87 807 asukasta. Pääkaupunki on Altenburg.

Käännös suomeksi